Álvaro Cunqueiro

Álvaro Cunqueiro Mora (Mondoñedo, 1911 — Vigo, 1981) zo ur skrivagner galizeg, romantour, hag unan eus brasañ skrivagnerien Galiza.


E vuhez
Mab e oa da Joaquín Cunqueiro Montenegro, ha Pepita Mora Moirón. Lenn a blije dezhañ, evel istorioù an amzer-se duiwar-benn Buffalo Bill ha Fitz Roy. Kontet en deus en doa skrivet e romant kentañ diwar-benn ar re wenn a gomze kastilhaneg hag an Indianed a gomze galizeg (hag an Indianed a oa trec'h d'ar re wenn).

E studioù kentañ a reas e Lugo ma tapas e vachelouriezh (1921), hag eno e oa kamarad da Evaristo Correa Calderón hag Ánxel Fole. Goude-se e studias prederouriezh e skol-veur Santiago de Compostela en 1927, met paouez a reas da vont da skrivañ er c'hazetennoù, ha kelaouennoù, evel Papel de Color ha Galiza, met dreist-holl «El Pueblo Gallego» adalek 1937. Daremprediñ a rae an ostaleri Café Español. Eno en em gave e wellañ mignoned, Francisco Fernández del Riego, Domingo García Sabell, Gonzalo Torrente Ballester, Ricardo Carballo Calero, Carlos Maside ha Xosé Eiroa, ha bez e voe unan eus kentañ izili ar strollad Partido Galeguista.

En 1936, pa en em savas an arme a-enep ar Republik, edo Cunqueiro en Mondoñedo. Ne voe ket heskinet dre ma oa bras levezon e dud e metoù ar virourien, ha kavout a rejont labour dezhañ en ur skol brevez en Ortigueira, e miz Here 1936. Emezelañ a reas er Falange Española e-pad Brezel Spagn, ha karget e oa eus ar Wask hag ar Propaganda, skrivañ a rae en o c'helaouenn lec'hel Era Azul.

En 1937 e c'houlennas Jesús Suevos, penn bras ar Falanxe en Galiza ha rener El Pueblo Gallego, digantañ ober war-dro pajennoù al lennegezh hag an darvoudoù er pemdezieg ; Álvaro a gemeras ar garg hag ac'h eas da chom da Vigo. E Vigo ivez e kelennas portugaleg ur pennadig en ur skol.

 Oberennoù 

 En galizeg

Barzhoniezh
 Mar ao Norde (1932).
 Poemas do si e non (1933).
 Cantiga nova que se chama Riveira (1933).
 Dona do corpo delgado (1950).
 A noite vai coma un río (1965).
 Palabras de víspera (1974).
 Herba aquí e acolá (1980).

Komz-plaen
 Merlín e familia (1955).
 Crónicas do Sochantre (1956).
 Si o vello Sinbad volvese ás illas (1961).

C'hoariva
 O incerto señor Don Hamlet, Príncipe de Dinamarca (1958).
 A noite vai coma un río (1960).
 Escola de Menciñeiros (1960).
 Xente de aquí e de acolá (1971).
 Os outros feirantes (1979).

Arnodskridoù
 Tesouros novos e vellos (1964).
 A cociña galega (1973).

 En spagnoleg 
 Elegías y canciones (1940).
 Balada de las damas del tiempo pasado (1945).
 Crónica de la derrota de las naciones (1954).
 Las mocedades de Ulises (1960).
 Flores del año mil y pico de ave (1968).
 Un hombre que se parecía a Orestes (1969).
 Vida y fugas de Fanto Fantini della Gherardesca (1972).
 El año del cometa con la batalla de los cuatros reyes (1974).
 Tertulia de boticas prodigiosas y Escuela de curanderos (1976).
 La cocina cristiana de Occidente (1969).
 Fábulas y leyendas de la mar (1982).
 El pasajero en Galicia (1989).

E brezhoneg
Álvaro Cunqueiro, Taolioù-kaer Bran (titl orin: Os oficios de Bran), troet gant Robert Neal Baxter, in Costas, X-H. & Castro Buerger, I. (kenurzh.) Homenaxe a Álvaro Cunqueiro no seu XXV Cabodano(2006: 24-27), Universidade de Vigo

 Liammoù diavaez 
 2011 Ano Cunqueiro
 Poemas de Álvaro Cunqueiro
 Álvaro Cunqueiro en el Centro Virtual Cervantes
 Una referencia más breve
 Más información sobre Álvaro Cunqueiro

Rummad:Skrivagnerien c'halizek
Rummad:Skrivagnerien Galiza
Rummad:Ganedigezhioù 1911
Rummad:Marvioù 1981
Rummad:Devezh al Lizhiri Galizek
Rummad:Izili ar Falange Española